Обичан човек (шала у три чина)/41
XI

ВИЋЕНТИЈЕ, НИКОЛА

ВИЋЕНТИЈИЕ: (Долази са стране, вадећи из кесе новац): На, дај ова три динара кочијашу. (Даје Николи који прима и удаљи се): То је бар свршено. Стало ме је, истина, труда, али је бар свршено: помилован је онај безбожник. Нисам је нашао код куће, али написао сам јој, нека зна да сам јој ја то свршио. Е, сад већ више нема сметње ни мојој женидби. Чисто осећам као да ме и реуматизам више не мучи тако као пре. (Гледа у часовник). Охо! Па ја сам то врло брзо стигао.

Обичан човек (шала у три чина)